b'\n_START_ARTICLE_\nStoryboard\n_START_PARAGRAPH_\nEt storyboard er det billedmateriale, som en instrukt\xc3\xb8r og en storyboarder + evt. en kameramand laver sammen, for at have en visuel repr\xc3\xa6sentation af hvordan den f\xc3\xa6rdige film skal se ud. Storyboardet beskriver hver ny kameraindstilling, og giver et overblik over hvilke vinkler af de givne rum det er n\xc3\xb8dvendigt at visualisere og hvilke skuespillere det er n\xc3\xb8dvendigt at have tilstede samtidigt p\xc3\xa5 s\xc3\xa6ttet._NEWLINE_En storyboarder er som regel illustrator, animator eller tegneserietegner. Af danske storyboardere kan n\xc3\xa6vnes Jan Solheim, Lars Munck, Simon Bang, Sune Elsk\xc3\xa6r.\n_START_SECTION_\nForm\xc3\xa5l\n_START_PARAGRAPH_\nEt grundigt storyboard er et bidrag til en grundig og \xc3\xb8konomisk fordelagtig produktionsplanl\xc3\xa6gning; filmen kan n\xc3\xa6rmest r\xc3\xa5-klippes p\xc3\xa5 forh\xc3\xa5nd og det bliver mindre n\xc3\xb8dvendigt at samle op p\xc3\xa5 manglende klip og indstillinger efterf\xc3\xb8lgende \xe2\x80\x93 hvor en genopbygning af scenografien vil v\xc3\xa6re uforholdsm\xc3\xa6ssig dyr._NEWLINE_Derudover kan storyboardet bruges af instrukt\xc3\xb8ren til at bevare den kunstneriske kontrol. Instrukt\xc3\xb8ren Alfred Hitchcocks film havde somregel et storyboard. Alfred Hitchcock l\xc3\xa6rte af bitter erfaring kun at optage pr\xc3\xa6cis de scener og klip som skulle med i hans film \xe2\x80\x93 kun p\xc3\xa5 den m\xc3\xa5de kunne han undg\xc3\xa5 at filmselskabet skamklippede hans film._NEWLINE_En films skudliste kan udarbejdes fra storyboardet.'